**Ministru kabineta noteikumu projekta**

**"****Grozījumi Ministru kabineta 2013. gada 22. janvāra noteikumos Nr. 51 "Noteikumi par darbības programmas "Infrastruktūra un pakalpojumi" papildinājuma 3.1.1.1. aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" otrās projektu iesniegumu atlases kārtas īstenošanu"**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Noteikumu projekts nodrošina Ministru kabineta 2013. gada 22. janvāra noteikumu Nr. 51 „Noteikumi par darbības programmas „Infrastruktūra un pakalpojumi” papildinājuma 3.1.1.1. aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas īstenošanu” atbilstību Eiropas Komisijas valsts atbalsta modernizācijas iniciatīvām.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu „Grozījumi Ministru kabineta 2013. gada 22. janvāra noteikumos Nr. 51 „Noteikumi par darbības programmas „Infrastruktūra un pakalpojumi” papildinājuma 3.1.1.1. aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas īstenošanu” projekts (turpmāk – noteikumu projekts) sagatavots pēc Izglītības un zinātnes ministrijas iniciatīvas saskaņā ar Eiropas Savienības struktūrfondu un Kohēzijas fonda vadības likuma 18. panta 2. un 10. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta 2013. gada 22. janvāra noteikumu Nr. 51 „Noteikumi par darbības programmas „Infrastruktūra un pakalpojumi” papildinājuma 3.1.1.1. aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas īstenošanu” (turpmāk – MK noteikumi Nr. 51) nosaka kārtību, kādā tiek īstenoti 3.1.1.1. aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” (turpmāk – 3.1.1.1. aktivitāte) otrās Eiropas Reģionālās attīstības fonda projektu iesniegumu atlases kārtas projekti.MK noteikumi Nr. 51 3.1.1.1. aktivitātes ietvaros paredz atbalstu šādām profesionālās izglītības iestādēm:1. Austrumlatgales Profesionālā vidusskola (Rēzeknes tehnikums[[1]](#footnote-2));
2. Cēsu Profesionālā vidusskola (Vidzemes Tehnoloģiju un dizaina tehnikums[[2]](#footnote-3));
3. Daugavpils Celtnieku profesionālā vidusskola (Daugavpils Būvniecības tehnikums[[3]](#footnote-4));
4. Daugavpils Valsts tehnikums (Daugavpils tehnikums[[4]](#footnote-5));
5. Ogres Valsts tehnikums (Ogres tehnikums[[5]](#footnote-6));
6. Profesionālās izglītības kompetences centrs „Liepājas Valsts tehnikums”;
7. Profesionālās izglītības kompetences centrs „Rīgas Valsts tehnikums”;
8. Jelgavas tehnikums;
9. Smiltenes Valsts tehnikums – profesionālā vidusskola(Smiltenes tehnikums[[6]](#footnote-7));
10. Valmieras Profesionālā vidusskola (Valmieras tehnikums[[7]](#footnote-8));
11. Ventspils tehnikums.

**I. Valsts atbalsta modernizācijas iniciatīvu ieviešana**Pēc MK noteikumu Nr. 51 spēkā stāšanās Eiropas Komisija ir īstenojusi valsts atbalsta modernizācijas iniciatīvas, kas ietvertas vairākos Eiropas Komisijas izstrādātos dokumentos, tai skaitā *Komisijas paziņojumā par Līguma par Eiropas Savienības darbību 107. panta 1. punktā minēto valsts atbalsta jēdzienu* (Eiropas Savienības Oficiālais Vēstnesis, 2016. gada 19. jūlijs, Nr. C 262/1) (turpmāk – Komisijas paziņojums).Saskaņā ar Komisijas paziņojuma:1) 28. punktu: valsts izglītības sistēmas ietvaros nodrošinātā valsts izglītība, ko finansē un uzrauga valsts, var tikt uzskatīta par nesaimniecisko darbību;2) 29. punktu: valsts izglītības sistēmas ietvaros nodrošinātais valsts izglītības pakalpojums, kura tikai nelielu daļu finansē no skolēnu un to vecāku segtās mācību un uzņemšanas maksas, vai kuru pārsvarā (vairāk kā 50% apmērā) finansē no publiskajiem resursiem, var tikt uzskatīts par nesaimniecisko darbību;3) 197. punktu: publiskais atbalsts nevar ietekmēt tirdzniecību starp dalībvalstīm. Komisijas paziņojumā norādīti Eiropas Komisijas līdzšinējos lēmumos rodamie piemēri situācijām, kurās tā, ņemot vērā konkrētos lietas apstākļus, ir konstatējusi, ka publiskais atbalsts nevar ietekmēt tirdzniecību starp dalībvalstīm:a) (..) infrastruktūra, ar kuru apkalpo pārsvarā vietēja mēroga publiku un kura diez vai piesaistītu citu dalībvalstu klientus vai ieguldījumus;b) (..) subjekti, kuri veic saimniecisko darbību, kas tomēr diez vai pārvilinātu lietotājus vai apmeklētājus, kuri izmanto līdzīgu piedāvājumu citās dalībvalstīs; Eiropas Komisija uzskata, ka potenciāls ietekmēt tirdzniecību starp dalībvalstīm piemīt tikai finansējumam, kuru piešķir lielām (..) kādas dalībvalsts kultūras iestādēm un pasākumiem, ko plaši reklamē ārpus to vietējā reģiona;4) 205. punktu: ja infrastruktūru izmanto gan saimnieciskajai, gan nesaimnieciskajai darbībai, valsts atbalsta noteikumi publiskajam finansējumam ir piemērojami tikai tiktāl, cik tas sedz ar saimniecisko darbību saistītās izmaksas;5) 207. punktu: ja jaukta izmantojuma gadījumā infrastruktūru izmanto, galvenokārt, tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka:1. saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama, vai cieši saistīta ar tās galveno nesaimniecisko izmantojumu, piemēram prakse, ka dažkārt izīrē iekārtas/laboratorijas ražošanas nozaru partneriem (maksas cenrādis, ieņēmumus izmanto pamatdarbībai).

Ņemot vērā iepriekš minēto, ir secināms, ka par cieši saistītu ar infrastruktūras galveno nesaimniecisko izmantojumu uzskatāma, piemēram:* prakse, ka dažkārt dienesta viesnīcu izīrē ražošanas nozaru partneriem vai citai, ar izglītības pakalpojuma sniegšanu nesaistītai pusei;
* privāti finansēti pieaugušo izglītības kursi;
* mācību telpu, darbnīcu, iekārtu, sporta zāles vai dienesta viesnīcu iznomāšana privāto tiesību subjektam (komersantam) izglītības funkcijas veikšanai.

Šis nosacījums būtu uzskatāms par izpildītu, ja saimnieciskajai darbībai patērē tos pašus resursus kā pamata nesaimnieciskajai darbībai, piemēram, tos pašus materiālus, iekārtas, darbaspēku vai pamatkapitālu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras kapacitāti[[8]](#footnote-9); 1. publiskais finansējums, kuru sniedz parastajiem papildpakalpojumiem (piemēram, maksas stāvvietām) infrastruktūrā, kuru izmanto galvenokārt tikai nesaimnieciskajai darbībai, parasti neietekmē tirdzniecību starp dalībvalstīm, jo šie parastie papildpakalpojumi diez vai piesaistītu citu dalībvalstu klientus un to finansēšana diez vai izraisītu būtisku ietekmi uz pārrobežu ieguldījumiem vai uzņēmējdarbību.

Ievērojot minētās Eiropas Komisijas valsts atbalsta modernizācijas iniciatīvas, tostarp kas noteiktas Komisijas paziņojuma 207. punktā, noteikumu projekts paredz veikt MK noteikumu Nr. 51 grozījumus, papildinot tos ar nosacījumu, ka atbalsts projekta īstenošanai nav kvalificējams kā komercdarbības atbalsts, ja projekta īstenošanas rezultātā modernizētā infrastruktūra, tostarp MK noteikumu Nr. 51 izpratnē – mācību līdzekļi, tajā skaitā transportlīdzekļi kā uzskates un tehniskie līdzekļi, tehniskais aprīkojums, ēkas, būves un telpas, tajā skaitā dienesta viesnīcas, rekonstrukcija, renovācija, jaunas būves vai ēkas būvniecība, kas nepieciešama profesionālās izglītības iestādes mācību procesa nodrošināšanai (turpmāk – infrastruktūra), projekta pārskata periodā (turpmāk – infrastruktūras amortizācijas periods) izmantojama saimnieciska rakstura darbībām, ja tās atbilst šādiem kritērijiem:1. papildinoša saimnieciskā darbība, ja tā ir tieši saistīta ar infrastruktūras ekspluatāciju un izmantošanu ar saimniecisku darbību nesaistītā profesionālās izglītības iestādes pamatdarbības jomā, tai tiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai pamatdarbībai un katru gadu iedalītā kapacitāte platības, laika vai finanšu izteiksmē nepārsniedz 20 procentus no infrastruktūras kopējās gada kapacitātes platības, laika vai finanšu izteiksmē. Profesionālās izglītības iestāde papildinošai saimnieciskai darbībai piešķirtās kapacitātes aprēķinus platības, laika vai finanšu izteiksmē un kontroli veic, ņemot vērā projekta ietvaros modernizētās infrastruktūras kapacitāti, ko raksturo visi profesionālās izglītības iestādē izglītības pakalpojumu sniegšanai patērētie resursi (materiāli, iekārtas, darbaspēks, pamatkapitāls), kas radušies projekta ietvaros modernizētās infrastruktūras ekspluatācijas rezultātā un izteikti platības, laika vai finanšu izteiksmē, tai skaitā resursi, kas tiek patērēti:**–**ar saimniecisku darbību nesaistītai pamatdarbībai – valsts izglītības sistēmas ietvaros nodrošinātai profesionālajai izglītībai (izglītības klasifikācijas koda 1. un 2. cipars "33" (3. līmeņa profesionālās kvalifikācijas ieguve, piemēram, klasifikācijas kods 3352501; 3381102), tai skaitā šādi vietēji pakalpojumi, ja ieņēmumus reinvestē pamatdarbībā:* mācību telpu, darbnīcu, iekārtu, sporta zāles vai dienesta viesnīcu iznomāšana citai valsts vai pašvaldības skolai izglītības pakalpojumu sniegšanai valsts izglītības sistēmas ietvaros;
* mācību „blakusproduktu” pakalpojumi[[9]](#footnote-10);

– tādu saimnieciska rakstura izglītības pakalpojumu sniegšanai, kas neietilpst valsts izglītības sistēmas ietvarā un kurus pilnībā vai galvenokārt finansē pakalpojuma saņēmējs (piemēram, tālākizglītības, interešu izglītības vai profesionālās pilnveides kursi un citi kursi);2. parastie papildpakalpojumi infrastruktūrā, ja pakalpojumus galvenokārt izmanto ar saimniecisku darbību nesaistītai pamatdarbībai un tie neietekmē tirdzniecību starp Eiropas Savienības dalībvalstīm (pakalpojums ir vietējs). Saskaņā ar Līguma par Eiropas Savienības darbību 107. panta 1. punktā un citos Eiropas Savienības aktos noteikto, lai finansiālo palīdzību komercdarbības veicināšanai uzskatītu par komercdarbības atbalstu, tai jāatbilst visām (četrām) komercdarbības atbalstu raksturojošām pazīmēm, tai skaitā pazīmei, ka finansiālā palīdzība ietekmē tirdzniecību un izkropļo konkurenci Eiropas Savienības iekšējā tirgū (Komercdarbības atbalsta kontroles likuma 5. pants). Ievērojot minēto secināms, ka ieguldījumi profesionālās izglītības infrastruktūrā nekvalificējas kā komercdarbības atbalsts, jo neizpildās viena no komercdarbības atbalstu raksturojošām pazīmēm, proti, finansiālā palīdzība neietekmē tirdzniecību un neizkropļo konkurenci Eiropas Savienības iekšējā tirgū.Saskaņā ar Komisijas paziņojuma 196. un 197. punktu saimniecisko darbību atbalstam ir vienīgi vietēja mēroga ietekme, jo:* parasto papildpakalpojumu (*customary amenities*) mērķauditorija (izglītojamie un mācību personāls) vairāk kā 85% apmērā ir vietējie izglītojamie un mācību personāls;
* papildpakalpojumu sniedzēji strādā tikai vietējā tirgū.

Atbilstoši Konkurences Ģenerāldirektorāta e-State Aid WIKI sistēmā[[10]](#footnote-11) sniegtajam skaidrojumam parastajiem papildpakalpojumiem (ēdināšanas, autostāvvietu, kopēšanas u.c. pakalpojumiem) nav jāpiemēro iedalītās kapacitātes platības, laika vai finanšu izteiksmē ierobežojumi, jo papildpakalpojumiem netiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai pamatdarbībai. Noteikumu projekta ieviešanas rezultātā projekta īstenotājiem tiek radīti labvēlīgāki nosacījumi, salīdzinot ar šobrīd esošo situāciju, jo ar komercdarbības atbalstu nesaistīta projekta ietvaros modernizētu infrastruktūru infrastruktūras amortizācijas periodā var izmantot papildinošas saimnieciskās darbības un papildpakalpojumu īstenošanai, ja tiek ievēroti noteikumu projekta 5. punkta nosacījumi. Vienlaikus šis projekts joprojām var tikt uzskatīts par projektu, kam nav saimnieciska rakstura. **II. Saimniecisko darbību uzraudzība un publiskā finansējuma atgūšana**No Padomes 2006. gada 11. jūlija regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 57.panta izriet, ka ar saimniecisku darbību nesaistīta projekta vai projekta daļas pēcuzraudzību veic piecu gadu periodā pēc noslēguma maksājuma veikšanas finansējuma saņēmējam. Lai varētu piemērot Komisijas paziņojuma 207. punktā noteikto, ir jānodrošina atbilstoša projekta ikgadēja uzraudzība profesionālās izglītības infrastruktūras amortizācijas periodā, kas noteikts, ievērojot Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Komisijas regula Nr. 480/2014) I pielikumā noteikto projekta pārskata periodu. Saskaņā ar Komisijas regulā Nr. 480/2014 attiecībā uz projekta dzīves ciklu jeb infrastruktūras amortizācijas periodu noteikto, jāņem vērā projekta pamatlīdzekļu un ilgtermiņa ieguldījumu derīgās lietošanas laiks, kāds noteikts Komisijas regulas Nr. 480/2014 I pielikumā, proti, uz 3.1.1.1. aktivitātes infrastruktūru attiecināmi 10 – 15 gadi zem sadaļas „Citas nozares”. Vienlaikus jāņem vērā, ka infrastruktūras amortizācijas periods var būt īsāks par 15 gadiem, tajā skaitā šādos gadījumos: 1. projekta ietvaros veikta iekārtu iegāde vai izveide, bet nav veikta ēku renovācija vai jaunas būves būvniecība. Iekārtu iegādes gadījumā pārskata periods ir iekārtu amortizācijas laiks, kas atbilst Ministru kabineta 2018. gada 13. februāra noteikumu Nr. 87 „Grāmatvedības uzskaites kārtība budžeta iestādēs” 2. pielikumā „Pamatlīdzekļu kategorijas, grupas un apakšgrupas nolietojuma normu noteikšanai” noteiktajam laikam (piemēram, lietderīgās lietošanas laiks tehnoloģiskām iekārtām, mēraparatūrai, regulēšanas ierīcēm, laboratoriju un medicīnas iekārtām – 10 gadi, datortehnikai – 5 gadi);
2. institūcijas likvidācijas gadījumā.

Ja papildinošai saimnieciskai darbībai piešķirtā kapacitāte platības, laika vai finanšu izteiksmē nepārsniegs 20 procentus no infrastruktūras kopējās gada kapacitātes platības, laika vai finanšu izteiksmē, atbalsts pasākuma ietvaros netiktu kvalificēts kā komercdarbības atbalsts, vienlaikus (ņemot vērā Konkurences Ģenerāldirektorāta DG COMP e-State Aid WIKI sistēmā sniegtos skaidrojumus) ir jānodrošina projektu uzraudzība, lai pārliecinātos par to, ka papildinošas saimnieciskās darbības procentuālais limits tiek ievērots visā projekta pārskata periodā – infrastruktūras amortizācijas periodā. Ievērojot minēto, noteikumu projekts paredz aktualizēt atbildīgās iestādes funkcijas un sadarbības iestādes funkcijas un projektu uzraudzības periodu (MK noteikumus Nr. 51 paredzēts papildināt ar 7.7. un 8.19. apakšpunktu).Saskaņā ar Eiropas Savienības struktūrfondu un Kohēzijas fonda vadības likuma 14. panta pirmo daļu atbildīgo iestādi un sadarbības iestādi, kā arī kompetences sadalījumu starp tām nosaka Ministru kabinets. Atbilstoši Ministru kabineta deleģējumam Valsts izglītības attīstības aģentūra kā sadarbības iestāde (turpmāk arī – sadarbības iestāde) nodrošina Eiropas Savienības fondu 2007. – 2013. gada plānošanas perioda projektu pēcuzraudzību. Ņemot vērā, ka 3.1.1.1. aktivitātes projektu uzraudzības periods pārsniedz pēcuzraudzības un infrastruktūras amortizācijas periodu, noteikumu projekts paredz, ka Eiropas Savienības fondu 2007. – 2013. gada plānošanas perioda 3.1.1.1.  aktivitātes projektu uzraudzību infrastruktūras amortizācijas periodā līdz 2020. gada 31. decembrim veic sadarbības iestāde, bet no 2021. gada 1. janvāra līdz 2027. gada 31. decembrim nodrošina Izglītības un zinātnes ministrija kā Eiropas Savienības struktūrfondu atbildīgā iestāde. Sadarbības iestāde:1.  informē projekta īstenotājus par:– nosacījumiem, kas izriet no noteikumu projekta, tai skaitā jautājumiem par modernizētās infrastruktūras izmantošanu saimniecisku darbību īstenošanai, piekļuves infrastruktūrai nodrošināšanu un norēķinu kārtību, papildinošo saimniecisko darbību uzskaiti un citiem nosacījumiem;– nepieciešamajiem grozījumiem līgumā vai vienošanās par projekta īstenošanu, ko veic atbilstoši Ministru kabineta 2007. gada 26. jūnija noteikumos Nr. 419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” noteiktajam regulējumam;2. izstrādā noteikumu projekta 2. punktā minēto publiskā finansējuma uzraudzības un atgūšanas mehānismu, ņemot vērā Konkurences Ģenerāldirektorāta e-State Aid WIKI sistēmā[[11]](#footnote-12) sniegto skaidrojumu par atgūšanas mehānismu un atgūstamā publiskā finansējuma aprēķināšanas metodiku.Ņemot vērā, ka publiskais finansējums izglītības infrastruktūras modernizācijai netiek sniegts saskaņā ar Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu nosacījumus, tad situācijā, kad tiek pārsniegta pieļaujamā papildinošas saimnieciskās darbības kapacitāte platības, laika vai finanšu izteiksmē, atgūšanas mehānismā nosaka, ka atgūst visu publiskā finansējuma daļu, kas izmantota saimniecisko darbību finansēšanai, vienlaikus piemērojot procentus[[12]](#footnote-13).**III. Infrastruktūras ekspluatācija saimniecisku darbību īstenošanai**Noteikumu projekta nosacījumi sniedz iespēju efektīvāk izmantot 3.1.1.1.aktivitātes projekta ietvaros modernizēto infrastruktūru izglītības sistēmas ietvaros un darbībām, kas kvalificējamas kā papildinoša saimnieciskā darbība vai papildpakalpojumi.Lai varētu īstenot saimnieciska rakstura darbības, noteikumu projekta 5. punkts paredz papildināt MK noteikumus Nr. 51 ar normām, kas nosaka projekta īstenotājam izvirzītās prasības, tai skaitā: 1. norēķinu kārtību modernizētās infrastruktūras piekļuves nodrošināšanai;2. to, ka ar komercdarbības atbalstu nesaistīta projekta ietvaros modernizētā infrastruktūra ir izmantojama saimnieciska rakstura darbību īstenošanai, ja profesionālās izglītības iestāde nodrošina šādu nosacījumu izpildi:2.1. katru gadu papildinošai saimnieciska darbībai iedalītā kapacitāte platības, laika vai finanšu izteiksmē nepārsniedz 20 procentus no infrastruktūras kopējās gada kapacitātes platības, laika vai finanšu izteiksmē. Ja kādā no kalendāra gadiem projekta pārskata periodā papildinošai saimnieciska rakstura darbībai iedalītā kapacitāte platības, laika vai finanšu izteiksmē pārsniedz 20 procentus no infrastruktūras kopējās gada kapacitātes platības, laika vai finanšu izteiksmē, finansējuma saņēmējam piemēro publiskā finansējuma atgūšanas mehānismu;2.2. parastos papildpakalpojumus galvenokārt izmanto ar saimniecisku darbību nesaistītai pamatdarbībai un tie neietekmē tirdzniecību starp Eiropas Savienības dalībvalstīm (pakalpojumiem ir vietējs raksturs);3. to, ka profesionālās izglītības iestāde izstrādā iestādes iekšējo normatīvo aktu, kurā nosaka visam projekta dzīves ciklam izvēlētās kapacitātes aprēķina metodi platības, laika vai finanšu izteiksmē, metodi, kā tiks nodalīta MK noteikumu Nr. 51 65.1 punktā, ar kuru paredzēts papildināt MK noteikumus Nr. 51, noteikto darbību kapacitāte platības, laika vai finanšu izteiksmē un nodrošināta projekta atbilstība MK noteikumu Nr. 51 65.1, 65.3, 65.4 punktā, ar kuriem paredzēts papildināt MK noteikumus Nr. 51, noteiktajam un ar apliecinošiem dokumentiem pierādāma uzskaite par MK noteikumu Nr. 51 65.1 2.1. apakšpunktā noteiktās papildinošās saimnieciskās darbības ierobežojuma ievērošanu (piemēram, nodalīšanas principus un shēmas iekļaujot finanšu vadības sistēmas/ grāmatvedības politikas aprakstā);4. to, ka MK noteikumu Nr. 51 65.1 punktā, ar kuru paredzēts papildināt MK noteikumus Nr. 51, minētās darbības ir atbalstāmas un MK noteikumu Nr. 51 65.2, 65.3, 65.4 un 65.5 punktā, ar kuriem paredzēts papildināt MK noteikumus Nr. 51, minētie nosacījumi ir piemērojami infrastruktūras amortizācijas periodā (papildinot MK noteikumus Nr. 51 ar 65.6 punktu); 5. finansējuma saņēmēja pienākumu glabāt projekta iesnieguma atvasinājumu un ar projekta īstenošanu saistīto dokumentu oriģinālus vai normatīvajos aktos par dokumentu izstrādāšanu un noformēšanu noteiktajā kārtībā apliecinātas to kopijas visu projekta pārskata periodu (papildinot MK noteikumus Nr. 51 ar 65.7punktu).Noteikumu projekts paredz veikt arī tehnisku precizējumu MK noteikumu Nr. 51 17. punktā.Noteikumu projekts nemaina esošā regulējuma būtību. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Profesionālās izglītības iestādes 3.1.1.1. aktivitātes otrās projektu iesniegumu atlases kārtas ietvaros, sadarbības iestāde. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums nodrošina MK noteikumu Nr. 51 atbilstību Latvijas Republikas starptautiskajām saistībām un Eiropas Savienības tiesību sistēmā iekļauto normu harmonizāciju.Noteikumu projektā ietvertais tiesiskais regulējums netieši sekmē tautsaimniecības attīstību, ņemot vērā publiskā finansējuma efektīvu izmantojumu, ko nodrošina iespēja publiskos resursus izmantot kopīgi, veidojot partnerattiecības ar publiskā un privātā sektora pārstāvjiem.Noteikumu projekta tiesiskais regulējums, nosakot finansējuma saņēmējiem papildu pienākumus, nebūtiski palielina administratīvo slogu finansējuma saņēmējiem, nepārsniedzot Ministru kabineta 2009. gada 15. decembra instrukcijas Nr. 19 „Tiesību akta sākotnējās ietekmes izvērtēšanas kārtība” 25. punktā noteikto administratīvo izmaksu novērtējuma slieksni 2000 *euro* gada laikā juridiskām personām. |
| 3. | Administratīvo izmaksu monetārs novērtējums | 3.1.1.1. aktivitātes ietvaros jāveic 11 projektu uzraudzība ar mērķi nodrošināt saimnieciskajām darbībām izvirzīto kritēriju izpildi katra 3.1.1.1. aktivitātes projekta pārskata periodā. Uzraudzības ietvaros:1. vērtē: a) finansējuma saņēmēja finanšu vadības un grāmatvedības sistēmu (kas ietver jautājumus, kas saistīti ar darbību nodalīšanu u.c. nosacījumiem), b) modernizētās infrastruktūras ekspluatācijas darbību raksturu (saimnieciska darbība, darbība, kurai nav saimniecisks raksturs); 2. izvērtē saimnieciska rakstura darbību atbilstību MK noteikumu Nr. 51 65.12. apakšpunktā, ar kuru paredzēts papildināt MK noteikumus Nr. 51, noteiktajiem kritērijiem;3. piemēro publiskā finansējuma atgūšanas mehānismu (ja attiecināms). 3.1.1.1. aktivitātes ietvaros ieguldījumi veikti šādu pamatlīdzekļu modernizācijai:– iekārtas, kuru amortizācijas periods ir 10 gadi;– jaunu būvju būvniecība, telpu un ēku renovācija un rekonstrukcija. Uzraudzību veic infrastruktūras amortizācijas periodā līdz 2027. gada 31.decembrim. Vidējās administratīvās izmaksas (C) gadā aprēķina, izmantojot šādu formulu: C = (f x l) x (n x b) = = 16 x (8x11) x 2x1= 2 816 *euro*, kurC – informācijas sniegšanas, pieņemšanas, apstrādes vai uzglabāšanas pienākuma (turpmāk – uzraudzība) radītās izmaksas jeb administratīvās izmaksas gadā (indikatīvi);f – finanšu līdzekļu apjoms, kas nepieciešams, lai nodrošinātu uzraudzību (stundas samaksas likme, ieskaitot virsstundas 16 *euro*);l – laika patēriņš, kas nepieciešams, lai veiktu 11 projektu uzraudzību, stundas;n – subjektu skaits, uz ko attiecas uzraudzības veikšana (divi auditori uz katru apakšprojektu);b – cik bieži gada laikā projekts paredz kontroli (1x gadā).Indikatīvās kopējās uzraudzības izmaksas pārskata periodā no 2019. līdz 2027. gadam: C = 25 344 *euro*.No 2019. gada 1. novembra līdz 2020. gada 31. decembrim projektu uzraudzībai infrastruktūras amortizācijas periodā nepieciešamais finansējums ir 5 632 *euro*.No 2021. gada 1. janvāra līdz 2027. gada 31. decembrim projektu uzraudzībai infrastruktūras amortizācijas periodā nepieciešamais finansējums ir 19 712*euro*. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Jautājumu par papildu administratīvo izmaksu segšanu plānots risināt, izstrādājot Eiropas Savienības Kohēzijas politikas 2021. – 2027. gadam ieviešanas nosacījumus profesionālās izglītības attīstībai Latvijā vai izskatot jautājumu par papildu finansējuma piešķiršanu Ministru kabinetā gadskārtējā valsts budžeta likumprojekta un vidējā termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 2 816 | 2 816 |
| 2.1. valsts pamatbudžets | 0 | 0 | 0 | 0 | 0 | 2 816 | 2 816 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | -2 816 | -2 816 |
| 3.1. valsts pamatbudžets | 0 | 0 | 0 | 0 | 0 | -2 816 | -2 816 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Vidējais administratīvo izmaksu (C) gadā aprēķins veikts šīs anotācijas II sadaļas 3. punktā. Detalizēts izdevumu aprēķins sniegts anotācijas pielikumā. 3.1.1.1.  aktivitātes projektu uzraudzībai infrastruktūras amortizācijas periodā:1. no 2019. gada 1. novembra līdz 2020. gada 31. decembrim nepieciešamo finansējumu 5 632 *euro* apmērā plānots segt no Izglītības un zinātnes ministrijas tehniskās palīdzības projekta „Izglītības un zinātnes ministrijas kapacitātes stiprināšana Eiropas Savienības struktūrfondu plānošanai, ieviešanai un uzraudzībai 2014.–2020. gada plānošanas periodā, 2. kārta” (darbības programmas „Izaugsme un nodarbinātība” 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases otrā kārta);2. no 2021. gada 1. janvāra līdz 2027. gada 31. decembrim nepieciešamais finansējums ir 19 712 *euro*. Jautājumu par papildu administratīvo izmaksu segšanu plānots risināt, izstrādājot Eiropas Savienības Kohēzijas politikas 2021.–2027. gadam ieviešanas nosacījumus profesionālās izglītības iestāžu attīstībai Latvijā vai izskatot jautājumu par papildu finansējuma piešķiršanu Ministru kabinetā gadskārtējā valsts budžeta likumprojekta un vidējā termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām.Izglītības un zinātnes ministrija sadarbībā ar Finanšu ministriju informēs Ministru kabinetu par iespējamiem finanšu avotiem 3.1.1.1. aktivitātes projektu uzraudzības nodrošināšanai, informāciju iekļaujot informatīvajā ziņojumā.Izglītības un zinātnes ministrijai nav pieejami finanšu līdzekļi papildu izdevumu finansēšanai, jo Izglītības un zinātnes ministrijai nav iespēju veikt institucionālus pārkārtojumus, administratīvo izmaksu vai izdevumu samazināšanu tās kompetencē esošām funkcijām.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav plānotas. |
| 8. Cita informācija | Anotācijas pielikumā norādīts indikatīvais papildu administratīvo izmaksu sadalījums pa gadiem.  |

|  |
| --- |
| **IV.** **Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas regula Nr. 480/2014.Līgums par Eiropas Savienības darbību. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr. 480/2014.Līgums par Eiropas Savienības darbību. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta. | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Komisijas Regulas Nr. 480/2014 I pielikums | Noteikumu projekta 2. punkts. | ieviesta pilnībā | neparedz stingrākas prasības |
| Līguma par Eiropas Savienības darbību 107. panta 1. punkts | Noteikumu projekta 5. punkts. | ieviesta pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ir publicēts sabiedrības līdzdalības iespēju sadaļā: <http://www.mk.gov.lv/lv/content/ministru-kabineta-diskusiju-dokumenti> .Sabiedrības līdzdalība noteikumu projekta izstrādē nodrošināta, ievietojot informāciju par noteikumu projektu tīmekļvietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv vai sniedzot viedokli klātienē. Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Profesionālās izglītības iestādēm semināra veidā sniegta informācija par plānotajām izmaiņām MK noteikumos Nr. 51. Noteikumu projekta izstrādē ņemti vērā semināra laikā sniegtie priekšlikumi.  |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Izglītības un zinātnes ministrija kā Eiropas Savienības struktūrfondu atbildīgā iestāde un Valsts izglītības attīstības aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā tiek paplašinātas esošo institūciju (atbildīgās iestādes un sadarbības iestādes) funkcijas saimniecisko darbību uzraudzībai un publiskā finansējuma atgūšanai (skat. anotācijas II. sadaļas „Tiesību akta projekta ietekme uz sabiedrību, tautsaimniecības attīstību un administratīvo slogu” 3.punktā sniegto informāciju). Projekta izpilde nodrošināma pieejamo cilvēkresursu ietvaros.  |
| 3. | Cita informācija | Nav. |
|  |  |  |  |

Izglītības un zinātnes ministre Ilga Šuplinska

Vīza:

valsts sekretāre Līga Lejiņa

Z. Iļķēna 67047793

zenta.ilkena@izm.gov.lv

1. Ministru kabineta 2014. gada 13. augusta rīkojums Nr. 424 „Par profesionālās izglītības kompetences centra statusa piešķiršanu Austrumlatgales Profesionālajai vidusskolai”. [↑](#footnote-ref-2)
2. ###  Ministru kabineta 2019. gada 17. janvāra rīkojums Nr. 27 „Par Cēsu Tehnoloģiju un Dizaina vidusskolu”.

 [↑](#footnote-ref-3)
3. Ministru kabineta 2014. gada 31. oktobra rīkojums Nr. 620 „Par profesionālās izglītības kompetences centra statusa piešķiršanu Daugavpils Celtnieku profesionālajai vidusskolai”. [↑](#footnote-ref-4)
4. Ministru kabineta 2011.gada 1.marta rīkojums Nr. 81 „Par Latgales Transporta un sakaru tehniskās skolas un Daugavpils 1.arodvidusskolas reorganizāciju un Daugavpils Valsts tehnikuma izveidi” un 2014. gada 23. decembra rīkojums Nr. 816 „Par profesionālās izglītības kompetences centra statusa piešķiršanu Daugavpils Profesionālajai vidusskolai”. [↑](#footnote-ref-5)
5. Ministru kabineta 2013. gada 28. augusta rīkojums Nr. 398 „Par profesionālās izglītības kompetences centra statusa piešķiršanu Ogres Valsts tehnikumam”. [↑](#footnote-ref-6)
6. Ministru kabineta 2013. gada 28.augusta rīkojums Nr. 400 „Par profesionālās izglītības kompetences centra statusa piešķiršanu Smiltenes Valsts tehnikumam - profesionālajai vidusskolai” [↑](#footnote-ref-7)
7. Ministru kabineta 2014. gada 25. novembra rīkojums Nr. 681 „Par profesionālās izglītības kompetences centra statusa piešķiršanuValmieras Profesionālajai vidusskolai”. [↑](#footnote-ref-8)
8. Šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20 % no infrastruktūras kopējās gada kapacitātes platības, laika vai finanšu izteiksmē. [↑](#footnote-ref-9)
9. Izglītības un zinātnes ministrijas ieskatā mācību „blakusprodukti” -  ir produkti vai pakalpojumi, kas rodas mācību procesā un ir izglītības pakalpojuma sastāvdaļa,. Piemēram, friziera pakalpojums mācību frizētavā; medus produkts, biškopības programmas prakses laikā; veterinārie pakalpojumi mācību prakses laikā, būvgaldnieki mācību procesā izgatavo durvis; šuvējs un drēbnieks var piedāvāt sava mācību procesa rezultātus - produktus; frizieris stilists var sniegt savus pakalpojumus mācību procesā frizētavā apkalpojot klientus; mācību procesa ietvaros apkalpojot klientus kosmētiķis var sniegt visa veida sejas ādas un ķermeņa kopšanas kosmētiskos pakalpojumus; auto mehāniķi var sniegt pakalpojumus mācību darbnīcu ietvaros; virpotāji mācību procesā var izgatavot atsevišķas detaļas kādam uzņēmumam; datorsistēmu tehniķi var sniegt pakalpojumus klientiem mācību darbnīcas ietvaros u.c. [↑](#footnote-ref-10)
10. <https://webgate.ec.europa.eu/fpfis/wikis/pages/viewpage.action?pageId=177902081&pagepropertiesreport.serverrender>; [https://webgate.ec.europa.eu/fpfis/wikis/display/StateAid/Para+207+-+Economic+activity+versus+non-economic+activity](https://webgate.ec.europa.eu/fpfis/wikis/display/StateAid/Para%2B207%2B-%2BEconomic%2Bactivity%2Bversus%2Bnon-economic%2Bactivity) [↑](#footnote-ref-11)
11. Informācijas avots: <https://webgate.ec.europa.eu/fpfis/wikis/display/StateAid/Homepage> [↑](#footnote-ref-12)
12. Piemērs. Profesionālās izglītības iestādes infrastruktūras modernizācijas projekta publiskā finansējuma apmērs 15 miljoni *euro*. Saskaņā ar Komisijas regulas Nr. 480/2014 I pielikumu projekta pārskata periods, kas vienāds ar infrastruktūras amortizācijas periodu, ir 15 gadi. Aprēķiniem piemēro lineāro metodi, kura pamatota ar pieņēmumu, ka katrā infrastruktūras amortizācijas perioda gadā infrastruktūrai atvēlētā publiskā finansējuma sadalījums ir vienmērīgs (lineārs)(15 miljoni *euro* / 15 gadi). Pēcuzraudzības periodā tikai vienā no pārskata gadiem papildinošās saimnieciskās darbības veiktas 30% apmērā no kopējās infrastruktūras kapacitātes konkrētajā pārskata gadā. Tādējādi 30% no publiskā finansējuma, kas attiecināms uz konkrēto pārskata gadu, ir izmantoti saimniecisko darbību veikšanai un ir atgūstami:

[atgūstamais finansējums] = 0,3 x 15 miljoni *euro* / 15 gadi = 0,3 miljoni *euro* (plus procenti). Procentu likmes nosaka atbilstoši *Komisijas paziņojumā par pašreizējām valsts atbalsta atgūšanas procentu likmēm un atsauces/diskonta likmēm, ko piemēro no 2019. gada 1. aprīļa* noteiktajam. Vienlaikus ievēro Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK Līguma 93. panta piemērošanai 11. panta nosacījumus). [↑](#footnote-ref-13)